b'\n_START_ARTICLE_\nKorallisormisammakko\n_START_SECTION_\nLevinneisyys\n_START_PARAGRAPH_\nKorallisormisammakko el\xc3\xa4\xc3\xa4 luonnonvaraisena Australian pohjois- ja it\xc3\xa4osissa sek\xc3\xa4 etel\xc3\xa4isess\xc3\xa4 Uudessa-Guineassa. Sen levinneisyys on rajoittunut p\xc3\xa4\xc3\xa4s\xc3\xa4\xc3\xa4nt\xc3\xb6isesti l\xc3\xa4mpim\xc3\xa4n trooppisen ilmaston alueille. Uudessa-Guineassa korallisormisammakkoa tavataan maan kuivemmassa, etel\xc3\xa4isess\xc3\xa4 osassa. Lajia tavataan Irian Jayalta Port Moresbylle, ja kaikkein runsaimmin se esiintyy Daru Islandilla. Lajista on ollut irrallisia havaintoja my\xc3\xb6s Uuden-Guinean pohjoisosissa, mutta n\xc3\xa4iden arvellaan olevan ihmisten alueelle tuomia yksil\xc3\xb6it\xc3\xa4. Maailman luonnonsuojeluliiton (IUCN) mukaan korallisormisammakoita esiintyy my\xc3\xb6s Indonesiassa._NEWLINE_Lajia on istutettu sek\xc3\xa4 Yhdysvaltoihin ett\xc3\xa4 Uuteen-Seelantiin. Yhdysvalloissa sen levinneisyys rajoittuu kahteen Floridan piirikuntaan, jonne se on saapunut todenn\xc3\xa4k\xc3\xb6isesti lemmikkiel\xc3\xa4inkaupan kautta. Floridan populaatio on pieni eik\xc3\xa4 sen kohdalla ole selv\xc3\xa4\xc3\xa4, onko se tulokaslajina aiheuttanut ekologisia tuhoja. My\xc3\xb6s Uudessa-Seelannissa oli aikaisemmin oma populaationsa, mutta lajia ei ole tavattu saarella en\xc3\xa4\xc3\xa4 1950-luvun j\xc3\xa4lkeen.\n_START_SECTION_\nTerraariossa\n_START_PARAGRAPH_\nKuten edell\xc3\xa4 mainittiin,korallisormisammakko on hyvin yleinen lemmikki sammakkoharrastajilla._NEWLINE_Se on hyvin helppohoitoinen, ja sopiikin siksi hyvin aloittelijalle. Koska korallisormisammakko el\xc3\xa4\xc3\xa4 latvustossa, kuten muutkin lehtisammakot, se tarvitsee korkean terraarion. Pohjapinta-ala siis ei ole niin t\xc3\xa4rke\xc3\xa4 kuin korkeus. Mutta pohjalla pit\xc3\xa4\xc3\xa4 olla jokin piilopaikka, jotta sammakko tuntisi olonsa turvalliseksi, sek\xc3\xa4 vesiallas. Vesi vaihdetaan 2-4 p\xc3\xa4iv\xc3\xa4n v\xc3\xa4lein, ja koska korallisormisammakko k\xc3\xa4ytt\xc3\xa4\xc3\xa4 vesiallasta vessanaan, se pit\xc3\xa4\xc3\xa4 silloin siivota jos ulostetta n\xc3\xa4kyy. Veden ei tarvitse olla kovin syv\xc3\xa4\xc3\xa4, paitsi lis\xc3\xa4\xc3\xa4ntymiskautena. Lis\xc3\xa4ksi terraarion kosteus on t\xc3\xa4rke\xc3\xa4\xc3\xa4. Korallisormisammakko kuuluu sammakkoel\xc3\xa4imiin, joten terraarion on oltava kostea. Kasvit pit\xc3\xa4v\xc3\xa4t kosteutta hyvin, mutta jos niit\xc3\xa4 on v\xc3\xa4h\xc3\xa4n tai ei ollenkaan, terraariota tulee sumuttaa. Sopiva ilmankosteus on 65-80 tienoilla._NEWLINE_L\xc3\xa4mp\xc3\xb6tila saa olla 24-27 astetta. Pohjamateriaalina voi olla soraa, turvetta, haketta tai ei mit\xc3\xa4\xc3\xa4n._NEWLINE_Lis\xc3\xa4ksi terraariossa pit\xc3\xa4\xc3\xa4 olla oksia, kielekkeit\xc3\xa4, kasveja sek\xc3\xa4 muuta mihin sammakko voi tarttua ja kiipeill\xc3\xa4._NEWLINE_Ruoaksi korallisormisammakolle annetaan sirkkoja, jauhomatoja, supermatoja, lokusteja sek\xc3\xa4 joskus hiiren "pinkki" eli hiiren poikanen._NEWLINE_J\xc3\xa4lkimm\xc3\xa4inen on kuitenkin kovin lihottavaa. El\xc3\xa4in ruokitaan 3-4 kertaa viikossa._NEWLINE_Lis\xc3\xa4ksi suuri sammakko voi sy\xc3\xb6d\xc3\xa4 pienempi\xc3\xa4 lajitovereitaan, joten ole varuillasi.'